বব বিমন
রবার্ট বব বিমন (ইংরেজি: Bob Beamon; জন্ম: ২৯ আগস্ট, ১৯৪৬) মার্কিন যুক্তরাষ্ট্রের সাবেক ট্র্যাক এন্ড ফিল্ড অ্যাথলেট। ১৯৬৮ সালে মেক্সিকোতে অনুষ্ঠিত অলিম্পিকে লং জাম্প বা দীর্ঘ লম্ফে বিশ্বরেকর্ড করে স্মরণীয় হয়ে আছেন। এ রেকর্ডটি দীর্ঘ ২২ বছর ৩১৬ দিন অক্ষুণ্ন ছিল যা পরবর্তীতে ১৯৯১ সালে মাইক পাওয়েল ভেঙ্গে ফেলেন। এটি দ্বিতীয় দীর্ঘতম রেকর্ড ছিল। তার পূর্বে জেসি ওয়েন্স রেকর্ডটি ১৯৩৫ থেকে ১৯৬০ সাল পর্যন্ত ২৫ বছর নিজের দখলে রেখেছিলেন।